96/603/EY: Komission päätös, tehty 4 päivänä lokakuuta 1996, neuvoston direktiivin 89/106/ETY 20 artiklan soveltamisesta rakennusmateriaalien osalta tehdyn komission päätöksen 94/611/EY mukaiseen luokkaan A "ei vaikuta tuleen" kuuluvien tuotteiden luettelon vahvistamisesta (ETA:n kannalta merkityksellinen teksti)



Virallinen lehti nro L 267 , 19/10/1996 s. 0023 - 0026



KOMISSION PÄÄTÖS, tehty 4 päivänä lokakuuta 1996, neuvoston direktiivin 89/106/ETY 20 artiklan soveltamisesta rakennusmateriaalien osalta tehdyn komission päätöksen 94/611/EY mukaiseen luokkaan A "ei vaikuta tuleen" kuuluvien tuotteiden luettelon vahvistamisesta (ETA:n kannalta merkityksellinen teksti) (96/603/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY (1), sellaisena kuin se on muutettuna direktiivillä 93/68/ETY (2), ottaa huomioon direktiivin 89/106/ETY 20 artiklan soveltamisesta rakennusmateriaalien osalta 9 päivänä syyskuuta 1994 tehdyn komission päätöksen (3), ja erityisesti sen 1 artiklan 1 kohdan, sekä katsoo, että direktiivin 89/106/ETY 3 artiklan 2 kohdassa säädetään, että rakennuskohteiden turvallisuuden tasossa mahdollisesti vallitsevien kansallisten, alueellisten tai paikallisten erojen huomioon ottamiseksi kaikki olennaiset vaatimukset voivat antaa aiheen perustaa luokkia tulkintaa koskeviin asiakirjoihin ja teknisiin eritelmiin, neuvoston direktiivin 89/106/ETY tulkintaa koskevista asiakirjoista annettuun komission tiedonantoon (4) sisältyvässä tulkintaa koskevassa asiakirjassa N:o 2 "Paloturvallisuus" olevassa 4.2.1. kohdassa perustellaan tarve vahvistaa eri tasoja olennaiselle vaatimukselle rakennuskohteiden tyypin, käytön ja sijoittumisen, niiden suunnittelun ja turvajärjestelmien asennuksen perusteella, tulkintaa koskevassa asiakirjassa N:o 2 olevassa 2.2. kohdassa luetellaan "paloturvallisuuden" olennaisen vaatimuksen noudattamiseen kehottavia toisiinsa läheisesti kuuluvia toimenpiteitä; nämä paloturvallisuusstrategian määrittämiseen myötävaikuttavat toimenpiteet voidaan toteuttaa jäsenvaltioissa eri tavoin, tulkintaa koskevassa asiakirjassa N:o 2 oleva 4.2.3.3. kohta osoittaa, että eräs jäsenvaltioissa voimassa oleva toimenpide on tulen ja savun syntymisen ja leviämisen rajoittaminen sen syttymistilaan (tai tietylle alueelle) rajoittamalla rakennustuotteiden myötävaikutusta täyden palon vaiheeseen, olennaisten vaatimusten luokat on määritelty osittain kyseisen rajoituksen tason mukaan, kyseisen rajoituksen taso voidaan ilmaista vain tuotteiden paloteknisen käyttäytymisen tasoeroilla niiden lopullisessa käyttöympäristössä, tulkintaa koskevassa asiakirjassa N:o 2 olevassa 4.3.1.1. kohdassa täsmennetään kehitettäväksi yhdenmukaistettu ratkaisu tuotteiden paloteknisen käyttäytymisen arvioimiseksi; tämä ratkaisu saattaa sisältää luonnollisessa tai pienennetyssä koossa toteutettuja palokokeita, jotka vastaavat todellisia tulipaloja, kyseiseen ratkaisuun päästään luokkajärjestelmällä, joka ei sisälly tulkintaa koskevaan asiakirjaan mutta joka hyväksyttiin päätöksellä 94/611/EY, päätökseen 94/611/EY sisältyvään luokkajärjestelmään perustettiin luokka "ei vaikuta tuleen" sellaisille tuotteille, joiden paloteknistä käyttäytymistä ei ole tarpeen testata ja joita nimitetään luokaksi A taulukoissa 1 ja 2 ja lisäksi taulukossa 1 "palamattomien tuotteiden luetteloksi", direktiivin 89/106/ETY 20 artiklan 2 kohdassa täsmennetään vaatimusluokkien perustamiseksi tarvittavien määräysten antamisen menettelytapa siltä osin, kuin vaatimusluokkia ei ole esitetty tulkintaa koskevissa asiakirjoissa, ja tässä päätöksessä määrätyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tämän päätöksen liitteessä luetellut materiaalit ja niistä valmistetut tuotteet voidaan alhaisen palavuustasonsa vuoksi luokitella liitteessä mainituilla edellytyksillä komission päätöksen 94/611/EY liitteessä olevien taulukoiden 1 ja 2 mukaiseen luokkaan A ("ei vaikuta tuleen"). Tätä luokitusta varten näiden materiaalien ja niistä valmistettujen tuotteiden paloteknistä käyttäytymistä ei ole tarpeen testata. 2 artikla Tämä päätös on osoitettu kaikille jäsenvaltioille. Tehty Brysselissä 4 päivänä lokakuuta 1996. Komission puolesta Martin BANGEMANN Komission jäsen (1) EYVL N:o L 40, 11.2.1989, s. 12 (2) EYVL N:o L 220, 30.8.1993, s. 1 (3) EYVL N:o L 241, 16.9.1994, s. 25 (4) EYVL N:o C 62, 28.2.1994, s. 1 LIITE Paloteknisen käyttäytymisen luokkaan a ilman testaustarvetta luokiteltavat materiaalit Yleiset huomautukset: Tuotteet pitäisi valmistaa ainoastaan yhdestä tai useammasta seuraavista materiaaleista, jos ne aiotaan luokitella luokkaan A ilman testausta. Tuotteet, jotka on valmistettu liimaamalla yhteen yhtä tai useampia seuraavista materiaaleista, luokitellaan luokkaan A ilman testausta edellyttäen, että liiman määrä ei ylitä 0,1:tä paino- tai tilavuusprosenttia (sen mukaan, kumpi on alempi). Yhden tai useamman orgaanisen kerroksen sisältävät pintalevyt (esimerkiksi eristävästä materiaalista valmistetut) tai epähomogeenisesti jakautunutta orgaanista materiaalia (liimaa lukuun ottamatta) sisältävät tuotteet on jätetty pois luettelosta. Tuotteet, jotka on valmistettu päällystämällä jokin seuraavista materiaaleista epäorgaanisella kerroksella (esimerkiksi päällystetyt metallituotteet), voidaan myös luokitella luokkaan A ilman testausta. Yksikään taulukossa luetelluista materiaaleista ei saa sisältää yli 1,0:aa paino- tai tilavuusprosenttia (sen mukaan, kumpi on alempi) homogeenisesti jakautunutta orgaanista materiaalia. >TAULUKON PAIKKA>